# คนละทีเดียวกัน
คนละทีเดียวกัน (อังกฤษ : I'm Tee,Me Too the series) เป็นละครชุดทางโทรทัศน์ในปีพ.ศ.2563 นำแสดงโดย พีรวัส แสงโพธิรัตน์ (คริส), ปราชญา เรืองโรจน์ (สิงโต), จุมพล อดุลกิตติพร (ออฟ), อรรถพันธ์ พูลสวัสดิ์ (กัน), ตะวัน วิหครัตน์ (เต) และ ฐิติภูมิ เตชะอภัยคุณ (นิว) ซีรีส์นี้เป็นซีรีส์ที่เกี่ยวกับชายหนุ่มที่พึ่งสูญเสียแม่ไปและต้องอาศัยอยู่กับผู้เช่าที่ชื่อเหมือนกันแต่บุคลิกต่างกันโดยสิ้นเชิง

กำกับการแสดงโดย ณัฐพงษ์ มงคลสวัสดิ์ และอำนวยการผลิตโดยจีเอ็มเอ็มทีวี,เป็นหนึ่งในสองซีรีส์ที่จีเอ็มเอ็มทีวีร่วมมือกับเอไอเอส เพลย์ในวันที่ 8 มิถุนายน พ.ศ.2563 ออกอากาศครั้งแรกทางช่องจีเอ็มเอ็ม 25 และ เอไอเอส เพลย์ ในวันที่ 18 กันยายน พ.ศ.2563 และออกอากาศทุกวันศุกร์ เวลา 21:30 น. (ตามเวลาไทย) ซีรีส์นี้จบลงในวันที่ 6 พฤศจิกายน พ.ศ.2563 และถูกแทนที่ด้วยต้นหน ชลธี ทางช่องจีเอ็มเอ็ม 25 ในเวลาเดียวกัน ซีรีส์นี้ถูกนำมาออกอากาศอีกครั้งในวันที่ 23 ตุลาคม ถึง 14 พฤศจิกายน พ.ศ.2564 ทุกวันเสาร์และอาทิตย์ เวลา 20:30 น.

 เรื่องย่อ 

หลังจากที่แม่ของเขาเสียชีวิต นักศึกษามหาวิทยาลัยอย่างวาที หรือ “ที” (พีรวัส แสงโพธิรัตน์) ต้องหาทางรักษาบ้านบ้านไว้ให้ได้จากนั้นเขาจึงตัดสินใจที่จะให้มีคนมาเช่าห้องโดยมีเงื่อนไขว่าทุกคนที่มาเช่าต้องมีชื่อทีเหมือนกันและก็ได้ผู้เช่ามาจำนวนห้าคน คือ "ที" — ทีเร็กซ์ (อรรถพันธ์ พูลสวัสดิ์) หนุ่มน่ารักสดใสและดูจะเป็นคนปรกติที่สุดในบ้าน , ไม้ที (ปราชญา เรืองโรจน์) หนุ่มเจ้าระเบียบและพ่อครัวประจำบ้าน, ทีโด๊ (ตะวัน วิหครัตน์) หนุ่มนักดนตรีที่เกลียดเสียงเคี้ยวอาหารมากที้สุด , เมธี (จุมพล อดุลกิตติพร) หนุ่มขี้เล่น อารมณ์ดีแต่ขวัญอ่อนและกลัวผีมาก และ ทีเด็ด (ฐิติภูมิ เตชะอภัยคุณ) หนุ่มล่ำที่ชอบออกกำลังกายแต่เป็นโรคกลัวผู้หญิงในที่สุด วาทีและผู้เช่าทั้งห้าก็ต้องรับมือกับความกลัวและความแปลกประหลาดที่แตกต่างกันของแต่ละคน

 นักแสดงและบทบาท 
ด้านล่างนี้คือนักแสดงและบทบาทที่ได้รับ :

 นักแสดงหลัก 
พีรวัส แสงโพธิรัตน์ (คริส) รับบท วาที
ปราชญา เรืองโรจน์ (สิงโต) รับบท ไม้ที
จุมพล อดุลกิตติพร (ออฟ) รับบท เมธี
อรรถพันธ์ พูลสวัสดิ์ (กัน) รับบท ที-เร็กซ์
ตะวัน วิหครัตน์ (เต) รับบท ทีโด๊
ฐิติภูมิ เตชะอภัยคุณ (นิว) รับบท ทีเด็ด

 นักแสดงสมทบ 
ลาภิสรา อินทรสูต (แอปเปิ้ล) รับบท ซาวด์แล็ป
รชานันท์ มหาวรรณ์ (ฟิล์ม) รับบท สร
นฤมล พงษ์สุภาพ (ก้อย) รับบม เปิ้ล
อัญษนา บุรานันท์ (หมวย) รับบท พลอย/พิม
คุณากร เกิดพันธุ์ (โก้) รับบท ติณ
สุมณฑา สวนผลรัตน์ (จุ๋ม) รับบท แม่ของเมธี
 นักแสดงรับเชิญ 
ชัญญา แม็คคลอรี่ย์ (นิ้ง) รับบท อิงค์ (ตอนที่ 1)
ธนเศรษฐ์ สุริยะชัยกุล (ยูโร) รับบท ทีเด็ดตอนเด็ก (ตอนที่ 5)
ปลัสรา เดชไกรศักดิ์ (เฟรปเป้) รับบท เชอร์รี่ (ตอนที่ 5)
ธันยนันท์ พิพัฒน์ไชยศิริ (นัตตี้) รับบท เอื้อง (ตอนที่ 3)
แพทริค ณัฐวรรธ์ ฟิงค์เลอร์ (แพทริค) รับบท ทีโบน (ตอนที่ 8)
นิภาวรรณ ทวีพรสวรรค์ (ไก่) รับบท แม่ของที-เร็กซ์ (ตอนที่ 7-8)

 เพลงประกอบซีรีส์ 
+ชื่อเพลงศิลปินอ้างอิงเล็กๆบ่อยๆGUNGUN

 เรตติง 
ในตารางด้านล่างนี้ จะแสดงถึงเรตติงที่ต่ำที่สุดและ จะแสดงถึงเรตติงที่สูงที่สุด
+ตอนที่เวลาออกอากาศ
(UTC+07:00)วันที่ออกอากาศเฉลี่ยอ้างอิง1ทุกวันศุกร์
เวลา 21:3018 กันยายน พ.ศ.2563226 กันยายน พ.ศ.256332 ตุลาคม พ.ศ.25630.2%49 ตุลาคม พ.ศ.25630.269%516 ตุลาคม พ.ศ.2563623 ตุลาคม พ.ศ.25630.236%730 ตุลาคม พ.ศ.25630.213%86 พฤศจิกายน พ.ศ.25630.181%

 การออกอากาศในต่างประเทศ 
ฟิลิปปินส์ – ซีรีส์เรื่องนี้ออกอากาศในวันที่ 18 กันยายน พ.ศ.2563 ทางไอวอนท์ มีเอฟซี (เป็นเจ้าของและดำเนินการโดย ABS-CNB Coperation) พร้อมกันกับประเทศไทยและมีทั้งพากย์ภาษาฟิลิปปินส์และเสียงภาษาไทยและคำบรรยาย 

ญี่ปุ่น – ในวันที่ 28 กันยายน พ.ศ. 2563,Klockworx Co.,Ltd ประกาศสิทธิ์ในการออกอากาศซีรีส์จากจีเอ็มเอ็มสามเรื่องรวมทั้งคนละทีเดียวกันด้วย ในรูปแบบคำบรรยายภาษาญี่ปุ่นในปีพ.ศ.2564